উল্লেখ্য জাহিদুর রহমান বিপ্লবের স্বল্পদৈর্ঘ্য চলচ্চিত্র ‘ওমর ফারুকের মা’ ২০১৭-২০১৮ অর্থ বছরে সরকারি অনুদানের জন্য মনোনীত হয়েছিলো। বাংলাদেশের স্বাধীনতা যুদ্ধের একটি ঘটনার ছায়া অবলম্বনে এ চলচ্চিত্রের চিত্রনাট্য লিখেছেন জাতীয় চলচ্চিত্র পুরস্কারপ্রাপ্ত কাহিনীকার মাসুম রেজা। চলচ্চিত্রের গল্প আবর্তিত হয়েছে পিরোজপুরের নেছারাবাদের মুক্তিযোদ্ধা ওমর ফারুক ও তার মাকে ঘিরে। ওমর ফারুক তখন ২১ বছরের তরুণ ও পিরোজপুর সরকারি সোহরাওয়ার্দী কলেজ ছাত্র সংসদের ভিপি ছিলেন। যুদ্ধের সময় এক রাতে মাকে কথা দিয়ে গিয়েছিলেন, রাতে ফিরে মায়ের হাতে ভাত খাবেন। ওমর ফারুকের আর ফেরা হয়নি। সেই রাতে তিনি পাকিস্থানি বাহিনীর হাতে ধরা পড়েন। হাতুড়ি পেটা করে একটি পতাকা ঢুকিয়ে দেওয়া হয় তার মাথায়। শহীদ ওমর ফারুকের লাশ ভাসিয়ে দেওয়া হয় কীর্তনখোলার জলে।